  

**ŠTATÚT SÚŤAŽE**

*Festivalu detského tanca*

**“Diaľavy“**

*s otvorenými Majstrovstvami SR v country tancoch*

**Základný systém súťažného hodnotenia z pohľadu účasti tanečných skupín zo SR:**

Plnohodnotná účasť na súťaži je možná pre slovenských účastníkov. Udeľujú sa 1.,2,.3. miesto v každej kategórii. Majstrom Slovenska sa stáva najlepšie umiestnená skupina.

**1 VEKOVÉ KATEGÓRIE**

# M - mladšie deti (vek do 12 rokov) S - staršie deti (vek od 13 do 19 rokov vrátane)

1.1 Rozhodujúci je vek tanečníkov v deň konania súťaže. Za 13-19-ročných sú považovaní tanečníci podľa dňa narodenia v príslušnom roku.

1.2 V kategórii „M“ môže byť 25% tanečníkov v danej kategórii starších o 1 rok t.j. 13 roční.

*Pri počte 8 tanečníkov v choreografii môžu byť dvaja 14-roční (iba do dňa svojich 14-tych narodenín).*

***V prípadoch, kedy je tanečník starší viac ako o 1 rok, treba žiadať organizátora o výnimku.***

1.3 V kategórii „S“ môže byť 25% tanečníkov v danej kategórii starších iba o 1 rok, t.j. 20 roční.

*Pri počte 8 tanečníkov v choreografii môžu byť dvaja 20-roční (iba do dňa svojich 20-tych narodenín).*

***V prípadoch, kedy je tanečník starší viac ako o 1 rok, treba žiadať organizátora o výnimku.***

1.4 V kategórii „S“ môžu súťažiť aj mladšie deti, ale na ich vek sa pri hodnotení neberie ohľad.

O výnimku netreba žiadať: **počet povolený tanečníkov počet starších**

**4 - 7 1**

**8 - 11 2**

**12 - 15 3**  **Max. počet 20 4**

# 2 TANEČNÉ KATEGÓRIE

2.1 Pre rok 2017 vyhlasuje organizátor otvorené majstrovstvá SR v country tancoch v nasledovných tanečných kategóriách:

# 1. WESTERN 2. COUNTRY SHOW 3. COUPLE & LINE DANCE 4. STEP DANCE SHOW

Okrem súťažných kategórií je otvorená i nesúťažná kategória s možnosťou získania

CENY POROTY

# 5. Z každého rošku trošku

2.2 Všetky tanečné kategórie sú otvorené pre obe vekové kategórie.

2.3 Charakteristika jednotlivých tanečných kategórií- viď. - ***Tanečné kategórie a ich pravidlá***

2.4 Pre otvorenie tanečnej kategórie je podmienka prihlásenia najmenej 3 choreografií od rôznych tanečných skupín. Pri menšom počte budú choreografie predvedené nesúťažne, prípadne podľa veku, alebo tanečnej kategórie môžu byť po dohode organizátora a vedúceho skupiny priradené k inej kategórii.

2.5 V rámci súťaže porota môže nesúťažne predvedenej choreografii udeliť cenu.

2.6 Počet choreografií, ktoré môže prihlásiť do súťaže 1 skupina, určuje organizátor.

***Pre rok 2017 môže každý súbor prihlásiť do jednej súťažnej kategórie (vekovej i tanečnej)***

***1-2 choreografie.***

# 3 PRIEBEH SÚŤAŽE

3.1 Podľa počtu prihlásených choreografií môže byť súťaž jedno až trojkolová.

3.2 V prípade prihlásených 3 - 10 choreografií – jednokolová súťaž.

3.3 V prípade 11 - 18 choreografií – dvojkolová súťaž (vyraďovacie kolo a finále). Do finále postupuje minimálne 3 maximálne 8 choreografií.

3.4 V prípade 19 a viac choreografií – trojkolová súťaž (2 vyraďovacie kolá a finále).

Do druhého kola postupuje minimálne 1/3 a maximálne 1/2 choreografií.

# 4 DISKVALIFIKÁCIE

V právomoci technického rozhodcu, predsedu poroty a zástupcu organizátora je po vzájomnej dohode vyradiť choreografiu z hodnotenia v prípade:

4.1 Nedodržania časového limitu bez žiadosti o výnimku, t.j. prekročenie časového limitu o viac ako 10 sekúnd.

4.2 Porušenia pravidiel o veku tanečníkov bez žiadosti o výnimku.

4.3 Porušenia pravidiel o tanečnej obuvi pri Step dance show.

4.4 Nedodržania kritérií „COUNTRY“ pri Western, Country show a Couple a Line dance.

4.5 Nenastúpenia skupiny v rámci jednotlivých kôl a finále do 1 minúty od jej vyhlásenia.

***4.6 prípadné uvedenie nepravdivých údajov ohľadom veku tanečníkov v čestnom prehlásení je dôvodom k vylúčeniu celej skupiny zo súťaže vo všetkých kategóriách, pričom*** ***sa účastnícky poplatok a štartovné nevracia.***

# 5 PORADIE VYSTÚPENÍ

5.1 Poradie vystúpení je určené žrebom a je nemenné.

5.2 Žrebovanie poradia prebieha vo štvrtok pred festivalom za prítomnosti organizačného výboru a riaditeľa MKŠS. O výsledkoch žrebovania vás budeme ešte v ten deň informovať.

5.3 Žrebuje sa poradie pre každú tanečnú kategóriu zvlášť a v prípade finále ostáva zachované.

# 6 PRIESTOROVÉ A ZVUKOVÉ SKÚŠKY

6.1 Absolvovanie priestorovej a zvukovej skúšky nie je povinné.

6.2 Na priestorových a zvukových skúškach nesmú byť prítomní členovia poroty.

6.3 Čas vyhradený pre priestorové skúšky bude daný počtom prihlásených choreografií. Maximálny čas pre skupinu - celková dĺžka všetkých jej prihlásených choreografií. Minimálny čas pre skupinu - polovica celkovej dĺžky všetkých jej prihlásených choreografií.

6.4 Každá skupina je povinná nastúpiť k svojmu súťažnému vystúpeniu do 1 minúty od vyzvania organizátora. Do 1 minúty po ukončení vystúpenia musí skupina uvoľniť súťažný priestor.

# 7 HODNOTENIE

Súťažné vystúpenie hodnotí tanečne odborná porota, ktorá bude zostavená z 3 členov a predsedu si volí spomedzi seba. Každý z porotcov má bohaté tanečné ale aj choreografické skúsenosti.

7.1 Hodnotenie je konečné, bez možnosti úprav.

7.2 Porota hodnotí:

1. ***tanečnú techniku***
2. ***rytmiku***
3. ***tanečný výraz a divadelný, resp. scénický prejav***
4. ***choreografiu (obtiažnosť, vhodnosť, nápaditosť, výber hudby...)***
5. ***kostýmy***
6. ***celkový umelecký dojem***

* 1. V každej obsadenej súťažnej kategórii sa udeľuje 1., 2. a 3. miesto.

* 1. Rozhodovanie poroty je neverejné a súťažiacim sa predkladá len ucelené rozhodnutie poroty. Každý porotca používa počet poradia, zodpovedajúce počtu hodnotených choreografií. Každé poradie môže použiť len raz. Pre zistenie výsledného hodnotenia je rozhodujúci najnižší súčet. Pri rovnosti umiestnenia vo finále rozhoduje o konečnom umiestnení predseda poroty, ktorý má právo vyžiadať si opätovné predvedenie ktorejkoľvek choreografie.

# 8 VÝNIMKY

8.1 O výnimku žiada organizátora vedúci skupiny písomnou formou, ktorú pošle spolu s prihláškou.

8.2 Vo vážnych prípadoch (úraz, choroba tanečníka...) je možné výnimočne žiadať organizátora o výnimku najneskôr deň pred súťažou písomnou, alebo ústnou formou v deň konania.

V súvislosti s počtom prihlásených choreografií v jednotlivých kategóriách a ich kritériami, si organizátor vyhradzuje právo na zmeny, ktoré budú odkonzultované na porade vedúcich skupín.

**Odborný garant pre súťaž a pravidlá:**

**Jana Gombitová– tel.: 0905 710 862 , e-mail: dialavy@gmail.com**

**TANEČNÉ KATEGÓRIE A ICH PRAVIDLÁ**

## 1. WESTERN

**Charakteristika štýlu:** Vlastné (originálne) choreografie – variácie na pôvodné americké country tance. Choreografia musí rešpektovať tradičnú hudbu, kostým aj tanečný štýl.

**Dĺžka:** 2**-**5 min**. + -** 10 sek. (merajte čistú dĺžku skladby – nevychádzajte z označenie dĺžky na CD)

**Povinné** **pre** **choreografiu:** párové figúry , priestorové zmeny a útvary – min. 3 druhy z - kruhové, štvorcové, radové, zástupové, diagonálne, V-útvary

**Nie je povolené**: tanečná technika a prvky kankán, rock´n roll, jazz, balet, moderna, disco, hip-hop, akrobatické prvky, divadlo resp. scénky, prvky iných národných tancov, akákoľvek technika stepového tanca

## 2. COUNTRY SHOW

**Charakteristika štýlu:** Vlastné originálne choreografie na country hudbu vychádzajúce z variácií všetkých druhov country tancov okrem stepovania, kde sú použité prvky tanečnej show.

**Dĺžka:** 2 - 5 min. **+ -** 10 sek.

**Povinné pre choreografiu:** zmeny priestoru a útvarov, rekvizity, kulisy v súlade s choreografiou, nástup aj odchod tanečníkov môžu byť súčasťou choreografie.

**Nie je povolené:** akákoľvek technika stepového tanca, prvky akrobatického rock´n rollu, hiphopu

## 3. COUPLE & LINE DANCE

**Charakteristika štýlu:** Vlastná originálna choreografia s využitím najnovších tanečných smerov v štýle country, z ktorých sa v našich podmienkach tancuje predovšetkým Line a Couple dance. Rešpektuje sa novodobé, moderné country, country rock a iný vhodný hudobný žáner (rock, pop rock...). Kostýmy vychádzajú z potrieb choreografie (moderný country&western štylizovaný).

**Dĺžka:** 2 - 5 min. **+ -** 10 sek.

**Povinné pre choreografiu:** prevládajúca charakteristika, technika a prvky couple a line dance, zmeny útvarov pri couple dance.

**Nie je povolené:** v celom trvaní choreografie rock´n´roll, balet, hip-hop a akákoľvek technika stepového tanca, prvky národných tancov.

## 4. STEP DANCE SHOW

**Charakteristika štýlu:** Stepová choreografia s dominantným využitím „country“ stepových štýlov clogging, buckdancing, flatfooting, canadian a ľubovoľným kostýmom a hudbou.

**Dĺžka:** 2 – 5 min. **+ -** 10 sek.

**Povinné** **pre** **choreografiu:** priestorové zmeny, všetci tanečníci musia mať stepky, stepové štýly - clogging, buck, flatfoot, canadian - musia prevládať

**Nie je povolené:** tanec len v jednom útvare bez priestorových zmien. V celom trvaní choreografie nie je povolená - technika írskeho stepového tanca, klasického tap dance, à

capella - step bez hudby, freestyle- tanečníci stoja v rade pričom vybiehajú sólisti, páry, menšie skupinky na samostatné vstupy - pričom ostatní len stoja.

1. **Z každého rošku trošku – nesúťažná kategória s možnosťou získania ceny poroty!**

Choreografie rôznych štýlov v dĺžke do 5 min. Choreografie, ktoré majú skupiny v repertoári, ale nespadajú do jednotlivých súťažných kategórií. Napr. choreografie s využitím stepových aj nestepových tanečných kombinácií. Choreografie, v ktorých neprevláda country štýl, alebo stepový štýl v súlade s tanečnými propozíciami, choreografie, ktoré tancujú začínajúci tanečníci a pod.

Môžu sa tu teda zaradiť show choreografie, ktoré nespadajú do kat. country show, pretože sa tancujú na modernú a nie country hudbu a využívajú sa v nich vo väčšej miere prvky napr. z rock´n rollu, moderných, spoločenských a scénických tancov či baletu, ale nie ich klasická podoba (napr. Labutie jazero nie celý tanec v klasickej baletnej podobe, ale ako show chor. alebo tanec hip hop nie v podobe ako sa tancuje na hip hopových súťažiach, ale len jeho variácie v určitých častiach choreografie - nie celý tanec)